Gistinóttum útlendinga á hótelum hér á landi fækkaði um 98% í febrúar miðað við sama mánuð í fyrra og fimm þúsund farþegar fóru um Keflavíkurflugvöll miðað við 167 þúsund í sama mánuði í fyrra. Framkvæmdastjóri Samtaka ferðaþjónustunnar segir að búast megi við því að fleiri ferðaþjónustufyrirtæki hætti starfsemi á næstunni.
Í skammtímahagvísum Hagstofu Íslands fyrir ferðaþjónustu kemur fram að velta í gistingu og fólksflutningum hafi verið 58 prósentum minni í fyrra en árið á undan. Þar kemur líka fram að 97 prósentum færri farþegar fóru um Keflavíkurflugvöll í febrúar síðastliðnum miðað við sama mánuð í fyrra. Jóhannes Þór Skúlason er framkvæmdastjóri Samtaka ferðaþjónustunnar
Þessar tölur sýna fyrst og fremst þá gífurlega alvarlegu stöðu sem ferðaþjónustan stendur í
Meðal þess sem fram kemur í tölum Hagstofunnar er að framboð á hótelherbergjum hefur minnkað um 44%.
Núna stöndum við frammi fyrir þeirri stöðu að ýmis fyrirtæki gætu verið með mjög litlar eða engar tekjur. Jafnvel eitthvað inn í sumarið. Vonandi breytir ákvörðunin um að opna Schengen-landamærin fyrir almennum bólusettum ferðamönnum einhverju um það, en það er allavegana ljóst að þetta er lengri tími sem fyrirtækin þurfa að þrauka tekjulítil eða tekjulaus en búist var við og við finnum mjög fyrir því að það er farið að taka verulega á hjá fjölmörgum félögum. ég held að það megi búast við því að það muni fyrirtæki þar á meðal hótel heltast úr lestinni núna á næstu mánuðum.
Fimm þúsund farþegar fóru um Keflavíkurflugvöll í febrúar miðað við 167 þúsund í sama mánuði í fyrra og gistinóttum útlendinga á hótelum hér á landi fækkaði um 98%. Búist er við að fleiri ferðaþjónustufyrirtæki muni hætta starfsemi á næstunni.